Diari Oficial de la Generalitat Valenciana


Sumari del DOGV 5636, del 09-11-2007 (2007/13609)

RESOLUCIÓ de 22 d'octubre de 2007, del conseller d'Educació per la qual es nomena el senyor Balbino Mancheño Magán com a membre del Ple del Consell Valencià d'Universitats i Formació Superior.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5636

Data del DOGV
:   09-11-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/13402


Data del document
:   22-10-2007

Organisme emissor
:   Conselleria d'Educació

Tipus de document
:   Resolució

Descriptors 

:   * Consell Valencià d'Universitats i de Formació Superior

RESOLUCIÓ de 22 d'octubre de 2007, del conseller d'Educació per la qual es nomena el senyor Balbino Mancheño Magán com a membre del Ple del Consell Valencià d'Universitats i Formació Superior. [2007/13605]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25.1.e) que el Ple del Consell estarà integrat, entre altres vocals, per un representant de cada Consell de Govern de les universitats públiques, designat de la manera que preveuen els seus respectius estatuts.   
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats pel conseller competent en matèria d'universitats, amb la designació prèvia per l'òrgan corresponent, per un període de quatre anys i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
Segons consta en el certificat expedit per la Secretaria General de la Universitat d'Alacant, el Consell de Govern, en sessió ordinària de data 26 de setembre de 2007, va aprovar el nomenament del senyor Balbino Mancheño Magán, en substitució del senyor Francisco Maciá Pérez.   
Vist el que s'ha exposat, de conformitat amb el que preveu l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, resolc:  
Primer  
Nomenar el senyor Balbino Mancheño Magán com a vocal del Ple del Consell Valencià d'Universitats i de Formació Superior en representació del Consell de Govern de la Universitat d'Alacant, en substitució del senyor Francisco Maciá Pérez.  
Segon  
D'acord amb el que establix l'article 26.1 de la Llei 4/2007, de 9 de febrer, de la Generalitat, el nomenament s'efectuarà pel període restant de mandat del membre que ha cessat.  
DISPOSICIONS FINALS  
Primera  
La present resolució produirà efectes des del mateix dia que es publique en el Diari Oficial de la Comunitat Valenciana.  
Segona  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 16 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar de l'endemà de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
València, 22 d'octubre de 2007.- El conseller d'Educació: Alejandro Font de Mora Turón.